**Minunea Dimineţii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Minunea Dimineţii

Privind de dimineaţă am văzut

Caisul lângă geam ca înflorit;

Şi-a pus strai alb de primenire

Dup-anotimpul rece-n părăsire,

Şi-aşa frumos, s-a-mpodobit!

E floare lângă floare-n rânduri

Cu argintiile petale parfumate;

Albinele aşteaptă să-şi ia darul

Să strângă-n guşa lor nectarul,

Să-l pună-n stupul cu bucate.

Căci mierea şi polenul strânse

Vor fi-adunate pentru hrană;

Sunt primul rod de pregustare

Din munca lor cea truditoare,

Din noul an, cu dulcea-i mană.

Şi-aşa-i de frumos să priveşti

Peisaju-n flori, de farmec plin,

Ce-aduce noi nădejdi-n suflet

Când vezi în ele atâta zumzet,

Că şi-au un rost prin Cel Divin.

O! Şi dacă cu-ai credinţei ochi

Privim la marea 'Nţelepciune,

În reverenţă-umili noi vedem

Şi pe deplin putem să credem,

Că-n orice zi,-i câte-o minune!

Flavius Laurian Duverna

13 aprilie 2013